wickkiey/tamil-wikipedia-chunked huggingface dataset:
# தொழில்சார் பெண்களின் தேசியச் சங்கம்

## தொழில்முறை பன்முகத்தன்மை வலைதள இணைப்பு (2014)

சூலை 2014 இல், தொழில்முறை பன்முகத்தன்மை வலைதள அமைப்பை அறிவித்தது இது செப்டம்பர் 24, 2014 அன்று நிறைவடைந்தது. இந்த பரிவர்த்தனையின் விளைவாக, ஸ்டார் ஜோன்ஸ், மத்தேயு பிராகன், ராண்டி ஜுக்கர்பெர்க் மற்றும் டோனா பிரேசில் ஆகியோர் பி.டி.என் இன் இயக்குநர்கள் குழுவில் சேர்ந்தனர். ஜோன்ஸ் தொழில்முறை பன்முகத்தன்மை வலையமைப்பின் தலைவராகவும், புரோமேன் இயக்குநராகவும், தலைமை இயக்க அதிகாரியாகவும் பணியாற்றினார். தொழில்முறை பன்முகத்தன்மை வலையமைப்பின் செய்திக்குறிப்பின் படி, இணைப்பின் போது, தொழில்சார் பெண்களின் தேசியச் சங்கம் 19 மில்லியன் டாலருக்கும் அதிகமான வருவாயையும், நேர்மறையான பணப்புழக்கத்தையும் காட்டியது.
# தொழில்சார் பெண்களின் தேசியச் சங்கம்

## பன்னாட்டுப் பெண்கள் சங்கம்

2018ல் பன்னாட்டுப் பெண்கள் சங்கம் தொடக்கப்பட்டதிலிருந்து, அமெரிக்காவின் தொழில்சார் பெண்களின் தேசியச் சங்கத்தின் செயற்பாடுகள் சரியத் தொடங்கியது.
# அஜதார்

**அஜதார்** (*Ajatar*)(பின்னிய மொழி உச்சரிப்பு: [ˈɑjɑtɑr]), அஜதாரா [ˈɑjɑˌtːɑrɑ], Aiätär [ˈɑi̯ætær], அல்லது Aijotar [ˈtɑi̯]) என்பது பின்லாந்து நாட்டுப்புறக் கதைகளில் வரும் பெண்ணின் தீய ஆவி ஆகும்.
# அஜதார்

## விளக்கம்

அஜதார் பின்லாந்து நாட்டுப்புறக் கதைகளின் ஒரு தீய பெண் ஆவி. இவள் போஜோலா மலைகளில் அமைந்துள்ள ஒரு காட்டில் வசிக்கிறாள். இவள் *ஸ்வீடிஷ் ஸ்கோக்ஸ்னுஃப்வா* போன்று அல்லது 'கடற்கன்னி' போன்று, "தலைமுடி குதிகால் வரையிலும், மார்பகங்கள் முழங்கால் வரை தொங்கும்" அமைப்பினை உடையவள் என்று விவரிக்கப்படுகிறாள்.  
அஜதார் அசியின் பேத்தியும் (காடுகளின் அதிபதி மற்றும் நோயைக் கொண்டுவருபவர்) லெம்போ மற்றும் குட்டி மனிதர்களின் அதிபதி ஆவார். இவள் அசி மற்றும் லெம்போவுடனான தொடர்பு மூலம் கொள்ளை நோயைப் பரப்புவதாகக் கூறப்படுகிறது.  
இவள் பாம்புகளுடன் நெருங்கிய தொடர்புடையவள். நவீன கலையில் பெரும்பாலும் டிராகன் அல்லது அரை மனித, பாம்பு வடிவமாகச் சித்தரிக்கப்படுகிறார்.
# அஜதார்

## கிறித்தவக் குறிப்புகள்

விவிலியத்தின் சில பின்லாந்து மொழிபெயர்ப்புகளில் அஜதர் என்ற சொல் பேய்கள் அல்லது பிசாசுகளைக் குறிக்கப் பயன்படுத்தப்படுகிறது.  
பின்லாந்து மொழி விவிலியத்தின் லேவியர் [17.7] இல் (1776 எடி., பின்லாந்து மொழியில் விவிலிய மொழிபெயர்ப்புகளையும் பார்க்கவும்), அஜதரின் பெயரின் மாறுபாடு (அஜத்தரோய்லே = அஜத்தாராக்கள்/அஜதர்களுக்கு) இவளைப் ஒரு பொது பிசாசாக அல்லது பேயாகப் பயன்படுத்துவதாகத் தோன்றுகிறது மற்றும் தனித்தனியாக குறிப்பிடப்படவில்லை.
# அஜதார்

## இசை

- அஜதார்-விண்டர் கார்டன்சு (2011).
- எபிக் நார்த் மியூசிக் மூலம் அஜாதர் ரைசிங் (2013)
- அஜத்தாரா, அஜதாரின் பெயரிடப்பட்ட பின்லாந்து பிளாக் மெட்டல்.''
# செங்கனூர் ராமன் பிள்ளை

**செங்கனூர் ராமன் பிள்ளை** (1886-1980) என்றும் அழைக்கப்படும் **குரு செங்கனூர் ராமன் பிள்ளை**, என்பவர் தென்னிந்தியாவில் கேரளாவைச் சேர்ந்த புகழ்பெற்ற கதகளி கலைஞர் ஆவார். அவர் நாடக மேடைகளில் புராண கதைகளில் வரும் அநாயக பாத்திரங்களை கொண்டுவரும் அற்புதமான சித்தரிப்புக்காக அறியப்பட்டார், மேலும் கிட்டத்தட்ட அறுபத்தைந்து ஆண்டுகால வாழ்க்கையில் திருவிதாங்கூர் மகாராஜாவின் அரண்மனை கதகளி யோகத்தின் தலைவராக இருந்தார்.  
1886 ஆம் ஆண்டு ஜனவரி 16 ஆம் தேதி செங்கனூரில் பிறந்த ராமன் பிள்ளை, அபிநயத்திற்கு (நடிப்பு) முக்கியத்துவம் அளிக்கும் **கப்பிலிங்கட்** எனப்படும் கதகளி தெற்கு பாணியில் நிபுணராக இருந்தார். அவர் *தெக்கன் சித்தயிலுல்லா அபயாச கிராமங்கள்* எழுதியுள்ளார், இது தெற்கு பாணி கதகளியின் முக்கிய பயிற்சி கையேடுகளில் ஒன்றாக கருதப்படுகிறது.
# செங்கனூர் ராமன் பிள்ளை

## வரலாறு

பிள்ளை 1885 ஆம் ஆண்டு கோட்டயம் மாவட்டம் செங்கனூரில் பிறந்தார். இவர் கதகளி ஒப்பனை கலைஞர் பச்சு பிள்ளையின் மகனாவார் . 13 வயதில், புகழ்பெற்ற தகழி கேசவப் பணிக்கர் களரியில் சேர்ந்து, தகழி கொச்சு நீலகண்ட பிள்ளை, அம்பலப்புழா குஞ்சு கிருஷ்ண பணிக்கர், 'தமயந்தி' நாணு பிள்ளை, மாத்தூர் குஞ்சுப் பிள்ளை பணிக்கர் ஆகியோரிடம் பயிற்சி பெற்றார். 20 வயதில், அவர் கிச்சக்காவின் முக்கிய பாத்திரத்தில் நடித்தார். 1926 இல், திருவிதாங்கூர் மகாராஜா அவரை அரண்மனை நடனக் கலைஞராக நியமித்தார், மேலும் அவர் அரச கதகளியின் முக்கிய குருவானார் .சிறிய வேடங்களுக்குக்கூட முக்கியத்துவமும் மரியாதையும் கொடுத்த பிள்ளை, 89 வயது வரை சுமார் எழுபத்தைந்து ஆண்டுகள் கேரள கதகளி காலையிலும் நாடக மேடைகளிலும் ஆட்சி செய்தார். அவர் தனது ஆசிரியர்கள், அவரது சமகாலத்தவர்கள் மற்றும் அவரது சீடர்களுடன் இணைந்து பல்வேறு நாடகங்களை நிகழ்த்தியுள்ளார்.  
செங்கனூர் எப்போதும் எதிர் நாயகனாக நடித்தார், ராமன் பிள்ளை துரியோதனன், ராவணன் மற்றும் கீச்சகன், ஜராசந்தன், பாணன் மற்றும் கம்சன் போன்ற பாத்திரங்களில் தலைசிறந்தவர். அவர் ஹனுமான், ஹம்சம் மற்றும் கருப்பு தாடி கொண்ட காதலன் (மரக்காட்டி) ஆகவும் நடித்தார்.  
ராமன் பிள்ளையின் முன்னணி சீடர்களில் மடவூர் வாசுதேவன் நாயர், ஹரிபாட் ராமகிருஷ்ண பிள்ளை, மாங்கொம்பு சிவசங்கர பிள்ளை, குரு கோபிநாத், சென்னிதலா செல்லப்பன் பிள்ளை ஆகியோர் அடங்குவர். அவர்கள் அனைவரும் குருகுல முறைப்படி அவரிடம் படித்தவர்கள்.  
செங்கனூர் ராமன் பிள்ளை என்ற ஆவணப்படம் அவரது வாழ்க்கை மற்றும் பங்களிப்புகளை விவரிக்கிறது. அவர் நவம்பர் 11, 1980 இல் இறந்தார்.
# செங்கனூர் ராமன் பிள்ளை

## விருதுகளும் கௌரவங்களும்

1971 இல் இந்திய அரசின் பத்மஸ்ரீ விருது பெற்றுள்ள அவர், 1963 இல் சங்கீத நாடக அகாடமி விருதையும் பெற்றுள்ளார்.
# செங்கனூர் ராமன் பிள்ளை

## புத்தகங்கள்

1973ல் வெளிவந்த தெக்கன் சித்தயிலுல்லா அபயாச கிரமங்கள் இவர் எழுதியதாகும்.
# இந்தியாவின் சமூக சீர்திருத்தவாதிகள்

பெரியார்]]
பல்வேறு காலகட்டங்களில் இந்தியாவில் நிலவி வந்த பல்வேறு சமூக, மத, மூட நம்பிக்கைகளுக்கு எதிராக போராடி, சீர்திருத்தங்களை கொண்டு வந்து இந்திய மக்களின் வாழ்வை அடுத்த நிலைக்கு முன்னேற்றிய தலைவர்களின் பட்டியலே இது.  
**இந்தியாவில் குறிப்பிடத்தக்க சமூக சீர்திருத்தவாதிகள் பட்டியல்**  
- சுப்பிரமணிய பாரதியார்
- சுவாமி விவேகானந்தர்
- ஈஸ்வர்சந்திர வித்யாசாகர்
- தேபேந்திரநாத் தாகூர்
- ரவீந்திரநாத் தாகூர்
- மகாத்மா காந்தி
- துவாரகாநாத் கங்குலி
- கோபால் கணேஷ் அகர்கர்
- ரமாபாய் ரானடே
- பாபா ஆம்தே
- தாராபாய் ஷிண்டே
- ஜாவைத் ரஹி
- பாண்டுரங் சாஸ்திரி ஆதவலே
- பசவண்ணா
- வினோபா பாவே
- கோபால் ஹரி தேஷ்முக்
- விர்சந்த் காந்தி
- நாராயண குரு
- காசி நஸ்ருல் இஸ்லாம்
- ஆச்சார்யா பால்சாஸ்திரி ஜம்பேகர்
- விநாயக் தாமோதர் சாவர்க்கர்
- தோண்டோ கேசவ் கர்வே
- டி.கே.மாதவன்
- ராமகிருஷ்ண பரமஹம்சர்
- ஜோதிபா பூலே
- சாவித்ரிபாய் பூலே
- பண்டித ரமாபாய்
- பெரியார் ஈ.வெ.ராமசாமி
- குரியகோஸ் எலியாஸ் சாவரா
- மகாதேவ் கோவிந்த் ரானடே
- கிரிட்டி ராய்
- ராஜா ராம் மோகன் ராய்
- பேகம் ரோகேயா
- பி.ஆர்.அம்பேத்கர்
- தயானந்த சரஸ்வதி
- சுபாஷ் சந்திர போஸ்
- அனுராக் சவுகான்
- சகஜானந்த் சரஸ்வதி
- பிரபாத் ரஞ்சன் சர்க்கார்
- கேசுப் சந்திர சென்
- கோலாப்பூரின் ஷாஹு
- சிசுனாலா ஷெரீப்
- விட்டல் ராம்ஜி ஷிண்டே
- ராமலிங்க சுவாமிகள்
- கந்துகூரி வீரேசலிங்கம்
- ஈஸ்வர் சந்திர வித்யாசாகர்
- பிரபோதங்கர் தாக்கரே
# பாபா சிவோ

**பாபா சிவோ** (*Baba Shivo*) ( **கோரன் பாபா** என்றும் அழைக்கப்படுகிறது. சுமார் 13-14 ஆம் நூற்றாண்டு) ஜம்மு காஷ்மீர் மற்றும் இமாச்சல பிரதேசத்தில் வழிபடப்படும் ஒரு நாட்டுப்புற தெய்வம் ஆகும். இவர் ஒரு போர்வீரனாக ருத்ர அன்ஷ்சின் அவதாரமாக போற்றப்படுகிறார். இவர் ஜம்முவின் நாட்டுப்புறக் கதைகளில் குறிப்பிடப்படுகிறார். ராஜா லத் தேவ் அல்லது ராஜா லதா மற்றும் ராணி கலாவதி அல்லது ராணி கல்லி ஆகியோரின் மகன் என்பதைத் தவிர, இவரைப் பற்றிய சிறிய வரலாற்றுத் தகவல்களே உள்ளது.
# பாபா சிவோ

## இராச்சியம்

பாபா சிவோவின் தந்தை பட்டன் என்ற பகுதியின் அரசனாவார். பட்டன் என்பது காஷ்மீரின் வரலாற்றுத் தலைநகரங்களில் ஒன்றாகும். இது கிட்டத்தட்ட பள்ளத்தாக்கின் மையத்தில் உள்ளது. நகராட்சி எல்லைக்குள் இரண்டு அரண்மனைகள் உட்பட நான்கு அரண்மனைகளின் எச்சங்களை பட்டன் வட்டத்தில் காணலாம். காஷ்மீரின் மன்னன் சங்கரவர்மன் பட்டனா என்ற நகரத்தை கட்டியதாக ராஜதரங்கிணி சொல்கிறது.
# பாபா சிவோ

## கதை

புராணத்தின் படி, சிவோ குரு கோரக்நாத்தின் ஆசீர்வாதத்துடன் பிறந்தார். குரு இவரது பெற்றோரான ராஜா லத் தேவ் மற்றும் ராணி கல்லி ஆகியோருக்கு சிவபெருமானைப் போன்ற ஒரு குழந்தையைப் பெற ஆசீர்வதித்தார். அந்தக் குழந்தைக்கு சிவனின் பெயர் சூட்டப்பட்டது.  
இவர் வளர்ந்ததும், ஜம்முவின் ராஜா மல் தேவ் அரண்மனையில் வேலை செய்ய முடிவு செய்தார். நாட்டுப்புறக் கதைகளின்படி, பொதுமக்களின் விலங்குகளைக் கொல்லும் ஒரு சிங்கம் இப்பகுதியில் வந்தது. சிங்கத்தைக் கொல்பவருக்கு பரிசு வழங்குவதாக ராஜா அறிவித்தார். ஒரு நாள் சிவோ ஜம்முவை நோக்கிச் சென்று கொண்டிருந்தபோது, அந்த சிங்கத்தைக் கண்டு, தன் வாளால் அதைக் கொன்று, அதன் காதுகளை அறுத்து, அரண்மனையின் தூணுக்கு அடியில் வைத்தார். இதன் காரணமாக, அரசர் இவர் ஒரு தெய்வீக மனிதரான "பாபா" என்பதை உணர்ந்து, இவரது பாதங்களைத் தொட்டு வணங்கினார்.  
சிவோ தோதாரா என்ற இசைக்கருவியை வாசித்தார். சமோதாவைச் சுற்றியுள்ள பகுதியில், கோரன் மலைகளில் காரத்காத்ரி ராஜபுத்திரர்கள் வசித்து வந்தனர். இச்சமயத்தில், கரத்காத்ரிகளின் பெண்கள் தங்கள் வீடுகளை விட்டு வெளியே வந்து இசையைக் கேட்பார்கள். இதனால் கோபமடைந்த கரத்காத்ரிகள் சிவோவை கொலை செய்ய சதி செய்தனர். அவர்கள் இவரது "பாபா"வின் தலையை வெட்டினார்கள். ஆனால் இவரது உடல் கோரனுக்குச் சென்றது, அங்கு பாபாவின் கோவில் கட்டப்பட்டது. பெரும்பாலான காரத்காத்ரிகள் பாபாவின் சாபத்தால் கொல்லப்பட்டனர். மற்றவர்கள் அந்த பகுதியை விட்டு வெளியேறி தங்கள் வசிப்பிடங்களை மாற்றிக்கொண்டனர். உண்மையான இதயத்துடனும் வலுவான உறுதியுடனும் பிரார்த்தனை செய்யும் பக்தர்களின் விருப்பங்களை பாபா கோரன் நிறைவேற்றுகிறார் என்று கூறப்படுகிறது. பலர் பாபாவிடம் விருப்பங்களைக் கேட்கிறார்கள், பின்னர் ஆசை நிறைவேறிய பிறகு கோவிலில் பண்டாரா (அன்னதானம்) வழங்குகிறார்கள். இங்கு பாபாவின் பெயரால் ஆடு பலியும் கொடுக்கப்படுகிறது. பாபா சிவோ (கோரன் பாபா) சூர்யவன்ஷி டோக்ரா ராஜபுத்திரர்களின் சர்மல் குலத்தின் குலதெய்வம் ஆவார். முக்கியமாக ஞாயிறு மற்றும் செவ்வாய் கிழமைகளில் இந்து மற்றும் முஸ்லிம் சமூகங்களைச் சேர்ந்த பக்தர்கள் கோவிலுக்கு வருவார்கள். பாபா சிவோ சக்தி யாத்திரை சமோதாவிலிருந்து கோரன் வரை நடைபெறுகிறது.
# கருங்காலி குதிரை

**கருங்காலி குதிரை** (*The Ebony Horse*) **மந்திரித்த குதிரை** அல்லது **மந்திரக் குதிரை** என்பது ஆயிரத்தொரு இரவுகள் கதையில் இடம்பெறும் ஒரு நாட்டுப்புறக் கதையாகும். பறக்கும் இயந்திரக் குதிரையான இதை விசைகளைப் பயன்படுத்தி கட்டுப்படுத்தலாம். குதிரையால் விண்வெளியிலும் சூரியனை நோக்கியும் பறக்க முடியும். கருங்காலி குதிரை ஒரே நாளில் ஒரு வருட தூரம் பறக்க முடியும். மேலும் பாரசீக இளவரசர் கமர் அல்-அக்மர் பாரசீகம், அரேபியா மற்றும் பைசாந்தியம் முழுவதும் தனது சாகசங்களில் வாகனமாக பயன்படுத்தினான்.
# கருங்காலி குதிரை

## தோற்றம்

ஆராய்ச்சியாளர் உல்ரிச் மார்சோல்பின் கூற்றுப்படி, "**கருங்காலி குதிரை**" என்ற கதை, பிரெஞ்சு எழுத்தாளர் அன்டோயின் காலண்டிற்கு பல கதைகளை வழங்கிய கிறிஸ்தவ மரோனைட் ஹன்னா தியாப்பின் கதை தொகுப்பின் ஒரு பகுதியாகும். காலண்டின் நாட்குறிப்பின்படி, இந்தக் கதை ஆம் ஆண்டு மே 13 ஆம் தேதி சொல்லப்பட்டது.
# கருங்காலி குதிரை

## கதைச் சுருக்கம்

வங்காளக் கைவினைஞரும் மந்திரச் சாதனங்களை கண்டுபிடிப்பவருமான ஒருவர் புத்தாண்டு கொண்டாட்டத்தின் போது பாரசீக நகரமான ஷிராஸுக்கு வந்து, ஒரு அற்புதமான குதிரையின் மீது ஏறி சுந்றி வருவதைக் கண்ட மன்னன் மிகவும் ஈர்க்கப்பட்டார். மன்னன் அவனை சிறையில் அடைத்து விட்டு இளவரசனுக்கு அற்புதமான குதிரையை பரிசளிக்கிறான்வு செய்தா  
இளவரசன் தன்மேல் ஏறியவுடன் குதிரை வேகமாக வானத்தில் பறந்தது. இளவரசன் தான் போதுமான உயரத்தில் பறந்துவிட்டதாக முடிவெடுத்ததும், குதிரையை தரையிறக்க முயற்சிக்கிறான். ஆனால் அவனால் முடியவில்லை. தரையிறங்குவதற்குப் பதிலாக, குதிரை இளவரசருடன் பறந்து, தெரியாத நாடுகளுக்கு அவனை அழைத்துச் சென்று உற்சாகப்படுத்துகிறது. பின்னர், அவன் பறக்கும் இயந்திரக் குதிரையுடன் வங்காள ராச்சியத்திற்குச் செல்கிறான். அங்கு ஒரு அழகான இளவரசியைச் சந்தித்து அவள் மேல் காதல் கொள்கிறான்.  
இளவரசன் தனது சாகசங்களை இளவரசியிடம் மீண்டும் கூறுகிறான். அவர்கள் காதலில் இனிமையானவற்றை பரிமாறிக் கொள்கிறார்கள். விரைவில், பாரசீக இளைஞன் வங்காள இளவரசியை தன்னுடன் தனது தாயகமான பாரசீகத்திற்கு இயந்திர அதிசயத்துடன் அழைத்துச் செல்கிறான்.  
இதற்கிடையில், சிறையிலிருக்கும் குதிரையை உருவாக்கிய வங்காளக் கலைஞன் தனது மாயவித்தையால் இளவரசன் காதலியுடன் வருவதைக் காண்கிறான். அவன் பழிவாங்கும் எண்ணத்துடன் குதிரையைப் பயன்படுத்தி இளவரசியைக் கடத்தி, அவளுடன் அடிவானத்தில் வேகமாக மறைந்தான்.  
அவர்கள் காஷ்மீர் இராச்சியத்திற்கு வருகிறார்கள். அந்த நாட்டு மன்னன் இளவரசியை வங்காளியிடமிருந்து மீட்டு மணமுடிக்க முடிவு செய்கிறான்.  
தனது காதலியின் இழப்பால் சோகமடைந்த பாரசீக இளவரசர் அலைந்து திரிந்து இறுதியில் காஷ்மீரை அடைகிறான் அங்கு அவன் தனது காதலி உயிருடன் இருப்பதை அறிந்து, தனது காதலியுடன் இயந்திரக் குதிரையில் பாரசீகத்திற்குத் திரும்புவதற்கான திட்டத்தைத் தீட்டுகிறார்.
# கருங்காலி குதிரை

## மரபு

இந்த கதை ஐரோப்பாவிற்கு குடிபெயர்ந்தது. மேலும், ஒரு அற்புதமான இயந்திர குதிரையைப் பற்றிய இதேபோன்ற இடைக்கால கதைகளை ஊக்கப்படுத்தியது என்று அறிஞர்களின் கூற்று சுட்டிக்காட்டுகிறது.  
இந்தக் கதை ஆர்னே-தாம்சன்-உதர் இண்டெக்ஸில் ATU 575, "தி பிரின்ஸ் விங்ஸ்" என வகைப்படுத்தப்பட்டுள்ளது. இந்தக் கதைகள் இரண்டு வகையான கதைகளைக் காட்டுகின்றன:  
- முதலாவது: மன்னனையும் அவனது மகனையும் கவர ஒரு இயந்திர அதிசயத்தை உருவாக்கும் போட்டியில் ஒரு உலோகத் தொழிலாளிகள் இருவர் பங்கேற்கின்றனர். இளவரசனின் மகிழ்ச்சிக்காக ஒரு இயந்திர குதிரை கட்டப்பட்டு மன்னனிடம் ஒப்படைக்கப்பட்டது.
- இரண்டாவது: இளவரசர் ஒரு திறமையான கைவினைஞரிடம் இருந்து அவர் பறக்க அனுமதிக்கும் ஒரு சிறகு கருவியை வடிவமைக்கிறார் (எ.கா. ஒரு ஜோடி இறக்கைகள் அல்லது ஒரு மர பறவை).
# கருங்காலி குதிரை

## மரபு

### தோற்றம்

*கருங்காலி குதிரை என்ற* கதை, குறிப்பாக, புராணவியலாளர் தாமஸ் கெய்ட்லி, அவரது *கதைகள் மற்றும் பிரபலமான புனைகதைகள்* புத்தகத்தில், இஸ்லாமிய மதத்தின் கூறுகளைக் கொண்டிருக்காததால், உண்மையான பாரசீக மூலத்திலிருந்து தோன்றியதாக பரிந்துரைத்தார்.  
கதை வகையின் மிகப் பழமை மற்றும் சாத்தியமான தோற்றம் 11 ஆம் நூற்றாண்டின் சமண சமயத்தின் பஞ்சதந்திரம் கதை என என்று பரிந்துரைக்கப்படுகிறது. *இது விஷ்ணுவாக நெசவாளர்* கதையில் உள்ளது. இந்தக் கதையில், ஒரு ஏழை நெசவாளர், விஷ்ணுவின் வாகனமான கருடன் போன்ற செயற்கை உருவத்தை உருவாக்குகிறார். தான் காதலித்த இளவரசியின் உச்சி அறையை அடைய அவர் கட்டுமானத்தைப் பயன்படுத்துகிறார். மேலும் தனது காதலியைக் கவர விஷ்ணுவாகக் காட்சியளிக்கிறார்.
# குமாவோனி ஹோலி

**குமௌனி** அல்லது **குமாவோனி ஹோலி** என்பது இந்தியாவின் குமாவோன் பகுதியில் உள்ள இந்து பண்டிகையான ஹோலியின் வரலாற்று மற்றும் கலாச்சார கொண்டாட்டமாகும். குமௌனி மக்களுக்கு இது மிக முக்கியமான பண்டிகைகளில் ஒன்றாகும். இது நன்மையின் வெற்றியையும், குளிர்காலத்தின் முடிவையும், புதிய விதை பருவத்தின் தொடக்கத்தையும் குறிக்கிறது. இது வட இந்திய இமயமலை சார் விவசாய சமூகத்திற்கு மிகவும் முக்கியத்துவம் வாய்ந்த பண்டிகையாகும். இப்பண்டிகை வட இந்தியாவின் கலாச்சார மரபுகள் மற்றும் குமாவோனின் உள்ளூர் மரபுகளின் கலவையாகும்.  
பசந்த பஞ்சமியில் இருந்து தொடங்கும் குமாவோனி அதன் வடிவம் எதுவாக இருந்தாலும், அது **பைத்கி ஹோலி**, **காரி ஹோலி** மற்றும் **மஹிலா ஹோலி** என அனைத்து வடிவங்களிலும் ஒரு இசை நிகழ்ச்சியாக இருப்பது, குமாவோனி ஹோலியின் பண்டிகையில் தனித்துவமாகும். இதன் காரணத்தால் குமாவோனில் கிட்டத்தட்ட இரண்டு மாதங்களுக்கு ஹோலி கொண்டாட்டங்கள் நீடிக்கிறது. பைத்கி ஹோலி மற்றும் காரி ஹோலி ஆகியவை தனித்தன்மை வாய்ந்தவை. அவை அடிப்படையாக மெல்லிசைப் பாடல்கள், வேடிக்கை மற்றும் ஆன்மீகத்தின் கலவையாக உள்ளன. இந்த பாடல்கள் பாரம்பரிய ராகங்களை அடிப்படையாகக் கொண்டவை. பைத்கி ஹோலி *நிர்வான் கி ஹோலி* அல்லது *இரட்சிப்பின் ஹோலி* என்றும் அழைக்கப்படுகிறது.  
குமௌனி ஹோலி, நாட்டில் எங்கும் கொண்டாடப்படும் ஹோலி கொண்டாட்டங்களில் இருந்து மிகவும் வேறுபட்ட குணாங்களைக் கொண்டுள்ளது.
# குமாவோனி ஹோலி

## ஹோலியின் வடிவங்கள்

ஹோலி கொண்டாட்டத்தின் தொடக்கமாகக் கருதப்படும் ஹோலிப் பாடல்கள் , பலவகைகளைக் கொண்டுள்ளன. இவை அனைத்தும் பஸந்த் பஞ்சமி அன்றே தொடங்குகின்றன.
# குமாவோனி ஹோலி

## ஹோலியின் வடிவங்கள்

### பைதகி ஹோலி

**பைதகி ஹோலி** (உட்காரும் ஹோலி)என்பது குமாவோன் முழுவதும் பசந்த பஞ்சமி தினத்தில் தொடங்கி துல்ஹெந்தி (அல்லது சந்திர மாதமான பால்குனாவின் கடைசி பௌர்ணமி நாள்) வரையிலான இசைக் கூட்டக் கொண்டாட்டத்தின் ஒரு வடிவமாகும். குமாவோனின் சில பகுதிகளில், குளிர்காலத்தின் உச்சக்கட்டத்தில், டிசம்பர் மாதத்தில், அதாவது இந்திய மாதமான பௌஷ்ஷின் முதல் ஞாயிற்றுக்கிழமை தொடங்கி, மார்ச் (4 மாதங்கள்) வரை பைதகி ஹோலியைக் கொண்டாடுகிறார்கள். மேலும் பைதகி ஹோலியின் போது வண்ணங்கள் பயண்படுத்தப்படுவதில்லை.  
பைதகி ஹோலி பாடல்கள் ஹிந்துஸ்தானி பாரம்பரிய இசையின் பாரம்பரிய மரபுகளை அடிப்படையாகக் கொண்டவை. ஆனால் குமாவோனி நாட்டுப்புற இசை மரபுகளின் சாயத்தைப் பெரிதும் கொண்டுள்ளன.  
*ஹோலியர்கள்* (ஹோலிப் பாடல்களைப் பாடுபவர்கள்) ஹார்மோனியம் மற்றும் தபேலா போன்ற பாரம்பரிய இசையுடன் கூடிய பாடல்களைப் பாட, மக்கள் கூடும் கோவில்களின் வளாகத்திலிருந்து பைத்கி ஹோலி தொடங்குகிறது. பொதுவாக பௌஷின் முதல் ஞாயிறு முதல் நிர்வாண ஹோலி என்று அழைக்கப்படுகிறது. சுவாமி பிரம்மானந்த் எழுதிய சில ஹோலிகளும் இங்கு பாடப்படுகின்றன இவவை பிரம்மானந்த் கி ஹோலி என்று அழைக்கப்படுகின்றன. சிவராத்திரியிலிருந்து தொடங்கி ஹோலியின் கவனம் ஷிவ்பாடி ஹோலிக்கு திரும்புகிறது.  
மிகவும் பிரபலமான பைதகி ஹோலி குழுக்கள் சம்பவத் மாவட்டத்தில் உள்ளன. மேலும் அனைத்து குடும்பங்களிலும் குறைந்தபட்சம் ஒரு இசைக் கலைஞரேனும் இருக்கிறார். அவர்கள் சொந்தமாக இசையமைத்த பைத்தாகி ஹோலிப் பாடல்களை பிராந்திய குமாவோனி மொழி அல்லது இந்தி மொழியில் பாடுகிறார்கள்.  
ராகங்களை அடிப்படையாகக் கொண்ட பாடல்கள் எப்போது பாடப்பட வேண்டும் என்பதில் குமாவோனிகள் மிகவும் கவனம் கொண்டுள்ளனர். உதாரணமாக, நண்பகலில் பிலு, பிம்பலாசி மற்றும் சாரங் ராகங்களின் அடிப்படையிலான பாடல்கள் பாடப்படுகின்றன. அதே நேரத்தில் கல்யாண், ஷியாம்கல்யாண், காஃபி, ஜெய்ஜவந்தி போன்ற ராகங்களின் அடிப்படையிலான பாடல்கள் மாலை பாடப்படுகின்றன. ராகங்கள் (மெல்லிசைகள்) வழங்குவதிலும் ஒரு குறிப்பிட்ட தனித்துவம் உள்ளது. அவற்றில் ஜங்லகாஃபி (இது காமாஜின் சிறப்பு அங்கம்) போன்ற சில, குமௌனி ஹோலிக்கு தனித்துவமானவை. ஹோலியின் பாடல்களில் தாள பயன்பாடும் தனித்துவமானது. குமௌனி ஹோலியில் உள்ள தமார் தாளம் இந்திய பாரம்பரிய இசைப்படி 14 ட்மாத்திரைகளல்லாது 16 மாத்திரைகளைக் கொண்டுள்ளது. மிகவும் பரவலாகப் பயன்படுத்தப்படும் மற்றொரு தாளம் சஞ்சர் என்று அழைக்கப்படுகிறது. இதிலும் 16 மாத்திரைகள் உள்ளன. இவை தவிர டீன்டல் மற்றும் கெஹர்வா ஆகியவை பரவலாகப் பயன்படுத்தப்படுகின்றன. சில சமயங்களில் தாத்ரா பயன்படுத்தப்படுவதையும் காணலாம். *பைதாக்* அல்லது கூட்டங்கள் உள்ளூர் சமூக மையங்களிலும் வீடுகளிலும் கூட நடத்தப்படுகின்றன. இது பொதுவாக தமார் ராகத்தில் தொடங்கி பைரவி ராகத்தில் முடிகிறது.  
பாடல்கள் பொதுவாக மத இயல்புடனும் இந்து கடவுள்களான கிருஷ்ணர் மற்றும் ராமர் வாழ்க்கையிலிருந்து எடுக்கப்பட்ட கதைகளாகவும் உள்ளன. இன்னும் இந்த கூட்டங்களில் இஸ்லாமியர்களும் கிறிஸ்தவர்களும் கூட பங்கேற்பதால் இது மதநல்லினக்க கொண்டாட்டமாகப் பார்க்கப் படுகிறது.
# குமாவோனி ஹோலி

## ஹோலியின் வடிவங்கள்

### காதி ஹோலி

**காதி ஹோலி** (நிற்கும் ஹோலி) பொதுவாக பைதகி ஹோலியுடன் தொடங்கும், ஆனால் சில சமயங்களில் பைதகி ஹோலியை விட சற்று தாமதமாகவும் தொடங்குகிறது. குமாவோனின் கிராமப்புறங்களில் இது பெரும்பாலும் கொண்டாடப்படுகிறது. காதி ஹோலியின் பாடல்கள் பாரம்பரிய நோக்தார் தொப்பி, நீள அங்கி மற்றும் சட்டை அணிந்த நாட்டியக்காரர்கள் ஆட, தோல், ஜோடா மற்றும் ஹுர்கா போன்ற இசைக்கருவிகள் இசைக்கப் பெற்று மக்களால் பாடப்படுகின்றன.  
பைதகி ஹோலியின் பாரம்பரிய இசைப்பாடல்கள் குமாவோனி சுவை மிகுந்தவை. காதி ஹோலி பாடல்களை குழுவாகப் பாடும் ஆண்கள், வெவ்வேறு வீடுகளுக்குச் சென்று அந்த வீட்டின் உறுப்பினர்களை வாழ்த்தி, இல்லத்தரசிகளின் செழிப்புக்காக பிரார்த்தனை செய்யும் பாடல்களைப் பாடுகிறார்கள். ஆண்களின் இந்த குழுக்கள் டோலி என்று அழைக்கப்படுகின்றன.  
பைதகி ஹோலியின் மிகவும் சோகமான தன்மைக்கு மாறாக **காதி ஹோலி** உற்சாகமும் உல்லாசமும் நிறைந்ததாக உள்ளது.
# குமாவோனி ஹோலி

## ஹோலியின் வடிவங்கள்

### மஹிலா ஹோலி

அவை பைத்தாகி போன்ற ஆனால் பிரத்தியேகமாக பெண்களால் உருவாக்கப்பட்ட கூட்டங்களாகும்.
# குமாவோனி ஹோலி

## உணவு

ஹோலிக்கான சிறப்பு சமையல் தயாரிப்புகளில் *குஜியா* (வறுத்த மாவா,திடப் பால் சாறு, இனிப்பு நிரப்பப்பட்ட வறுத்த பாலாடை மற்றும் உலர்ந்த பழங்கள் மற்றும் கொட்டைகள்) மற்றும் உள்ளூர் மசாலா மற்றும் பாங் கி சட்னியுடன் கூடிய கொத்தமல்லி இலைகள் சேர்த்த வறுத்து வேகவைத்த உருளைக்கிழங்கு (ஆலூ கே குட்கே) ஆகியவை அடங்கும்.
# குமாவோனி ஹோலி

## முக்கியத்துவம்

அவரது தீய தந்தை ஹிரண்யகசிபுவின் திட்டங்களிடமிருந்து, பக்திமிக்க பிரஹலாதன் வெற்றி பெற்றதன் அடையாள முக்கியத்துவத்தைக் குறிப்பது உள்பட, குமாவோன் ஹோலியில், நீண்ட இமயமலை குளிர்காலத்தின் முடிவையும், புதிய விதைப்பு பருவத்தின் தொடக்கத்தையும் குறிக்கிறது. இது குமாவோனி விவசாயிகளுக்கு ஒரு சில நாட்களுக்கு கடினமான விவசாய உழைப்பில் இருந்து ஒரு இடைவெளியைகத் தருகிறது.
# கமோசா

with intricate designs.|சிக்கலான வடிவமைப்புகளுடன் பாட் பட்டில் இருந்து தயாரிக்கப்பட்ட கமோசா]]
**கமோசா** அல்லது கமுசா (அசாமிய மொழியில் இருந்து গা (ga) (க) மற்றும் মোচা (மோசா) *உடல் துடைப்பான்கள்* அல்லது *துண்டு*) என்பது அசாமிய பழங்குடிகளுக்கு முக்கியத்துவம் வாய்ந்ததாகும்.  
இது பொதுவாக வெள்ளை செவ்வகத் துண்டாகும்,இதில் மூன்று பக்கங்களிலும் முதன்மையாக சிவப்பு வண்ணம் காணப்படுகிறது,நான்காவது பக்கத்தில் சிவப்பில் நெய்த உருவங்கள் காணப்படுகிறது.(சிவப்பு தவிர பிற நிறங்களும் பயன்படுத்தப்படுகிறது)பருத்தி நூல் பொதுவாக கமோசா தயாரிக்கவும்,நெய்வதற்கும் பயன்படுகிறது,இருப்பினும் சிறப்பான தருணங்களில் பாட் பட்டு மூலம் தயாரிக்கப்படுகிறது.  
டில்லியில் காட்சிப்படுத்தப்பட்ட 1,455.3 மீட்டர் நீளமுள்ள **கமோசா**, உலகின் மிக நீளமான கையால் நெய்யப்பட்ட துண்டு என்ற சாதனையைப் படைத்தது.
# கமோசா

## பெயர் தோற்றம்

எழுத்துபூர்வமாகக் மொழிபெயர்ப்புக் கொண்டால் இதன் பொருள் உடலைத் துடைப்பதற்க்கான உன்று ஆகும்.(கா = உடல், மூசா=துடைக்க ) கமோசா என்ற வார்த்தையை துண்டு என்று விளக்குவது தவறான வழிகாட்டுதல் ஆகும். பலிபீடத்தில் பகவத் புராணத்தை மறைப்பதற்குப் பயன்படுத்தப்படும் துணியான கம்ரூபி வார்த்தையான கம்சாவிலிருந்து கமோசா என்ற வார்த்தை உருவானது.கமுசா தாய் மக்களிடமிருந்தோ அல்லது இதே போன்ற கட்டுரையைப் பயன்படுத்தி கிழக்கு மற்றும் தென்கிழக்கு ஆசியாவில் உள்ள பிற மக்களிடமிருந்தோ அதன் அசல் தன்மையைக் கொண்டுள்ளது.
# கமோசா

## பயன்கள்

r wearing a Gamosa around the head|பிஹூ நடனக்கலைஞர் *தலையில் கமோசா துண்டை அணிந்திருக்கிறார்]]
குளித்த பிறகு உடலைத் துடைக்க இது தினமும் பயன்படுத்தப்படுகிறது (சுகாதாரச் செயல்பாடு), இப்பயன்பாட்டிற்க்கு தடை இல்லை.  
- வழிபாட்டுக்கூடத்தில் உள்ள பலிபீடத்தை மூடவும்,வேதங்களை மறைக்கவும் பயன்படுகிறது.மரியாதைக்குரிய பொருள் எப்பொழுதும் தரையில் வைக்கபடுவதில்லை,கமோசாவில் வைக்கப்படுகிறது.  
- இது விவசாயி, மீனவர்கள் அல்லது வேட்டையாடுபவர்களால் இடுப்புத் துணியாக (தொங்காலி) அல்லது இடுப்புத் துணியாக (சூரிய) அல்லது கம்சாவாகப் பயன்படுத்தப்படுகிறது; ஒரு பிஹு நடனக் கலைஞர் அதை ஒரு பஞ்சுபோன்ற முடிச்சுடன் தலையில் சுற்றிக்கொள்கிறார் (படத்தைப் பார்க்கவும்).  
- இது வழிபாட்டுக்கூடத்தில் கழுத்தில் தொங்க விடப்பட்டது,சமூக நிலையை காட்டுவதற்காக பின்னாட்களில் தோளில் அணியப்பட்டது.  
- விருந்தினர்கள் கமுசா மற்றும் தவுல் (வெற்றிலை பாக்கு) ஆகியவற்றுடன் வரவேற்கப்படுகிறார்கள்,பெரியவர்களுக்கு பிஹூவின் போது கமுசா வழங்கப்படுகிறது (இந்நிலையில் இது பிஹூவான் எனப்படுகிறது)
# கமோசா

## இவற்றையும் காண்க

- ஜாபி
- மேகேலா சடோர்
# வசந்த நகர்

**வசந்த நகர்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள வசந்த நகர் பகுதியின் புவியியல் ஆள்கூறுகள் ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை வசந்த நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.  
மதுரை மாவட்டத்தில், திருமங்கலம் - ஒத்தக்கடை இடையே 31 கி.மீ. தூரத்திற்கு மெட்ரோ இரயில் சேவை திட்டம் உள்ளது. இந்த வழித்தடத்தில் திட்டமிடப்பட்ட 20 மெட்ரோ நிலையங்களில், வசந்த நகர் மெட்ரோ இரயில் நிலையம் ஒன்றாகும். ஒத்தக்கடை மற்றும் கோரிப்பாளையம் இடையே உயர்மட்ட இரயில் பாதைகள் அமைக்கப்படும். மேலும், கோரிப்பாளையம் முதல் வசந்த நகர் வரை, நிலத்தடி சுரங்க இரயில் பாதைகள் அமைக்கப்படவுள்ளன.  
வசந்த நகரிலுள்ள தியாகராஜர் மேல்நிலைப் பள்ளி, அப்பகுதி மற்றும் அதைச் சுற்றியுள்ள பகுதிகளிலுமுள்ள மாணவ, மாணவிகளுக்குப் பயனுள்ளதாக இருக்கிறது.
# பிரித்தானிய மலாயாவில் இராணுவ நிருவாகம்

**பிரித்தானிய மலாயாவில் இராணுவ நிருவாகம்** (ஆங்கிலம்: *British Military Administration (Malaya)* (**BMA**); மலாய்: *Pentadbiran Tentera British (Tanah Melayu)*) என்பது 1945 ஆகத்து மாதம் தேதி தொடங்கி; 1946 ஏப்ரல் மாதத்தில் மலாயா ஒன்றியம் (*Malayan Union*) அமைக்கப்படும் வரையில், பிரித்தானிய மலாயா பகுதிகளைப் பிரித்தானிய இராணுவத்தினர் நிருவாகம் செய்ததைக் குறிப்பிடுவதாகும்.  
இரண்டாம் உலகப் போர் முடிவு அடைந்த போது சப்பான் சரண் அடைந்தது. அந்த நிலையில் பிரித்தானிய மலாயா பகுதிகளில் நிர்வாக வெற்றிடம் ஏற்பட்டது. அதை நிரப்புவதற்காக ஒரு பாதுகாப்பு நிருவாகம் (*Caretaker Government*) உருவாக்கப்பட்டது. அந்த நிருவாகம் தான் பிரித்தானிய மலாயாவின் இராணுவ நிர்வாகம் எனும் தற்காலிக நிருவாகம் ஆகும்.  
தென்கிழக்கு ஆசிய நேச நாடுகளின் உச்சத் தளபதியான (*Supreme Allied Commander South East Asia*) மவுண்ட்பேட்டன் பிரபுவின் (*Lord Louis Mountbatten*) நேரடிக் கட்டுப்பாட்டின் கீழ் அந்த இராணுவ நிர்வாகம் இயங்கியது.
# பிரித்தானிய மலாயாவில் இராணுவ நிருவாகம்

## பின்னணி

நகரில் பிரித்தானிய கடல்படை வீரர்கள் (1945)]]
மலாயாவில் சப்பானிய ஆக்கிரமிப்புக்கு முன்னர், பிரித்தானிய மலாயாவின் மாநிலங்கள் மூன்று அரசியல் பிரிவுகளாகப் பிரிக்கப்பட்டு இருந்தன.
# பிரித்தானிய மலாயாவில் இராணுவ நிருவாகம்

## பின்னணி

### மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்
# பிரித்தானிய மலாயாவில் இராணுவ நிருவாகம்

## பின்னணி

### மலாயா கூட்டமைப்பில் சேரா மாநிலங்கள்

- மலாயா கூட்டமைப்பில் சேரா மாநிலங்கள்
(*Unfederated Malay States*) - (*Protected States*)
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு
# பிரித்தானிய மலாயாவில் இராணுவ நிருவாகம்

## பின்னணி

### நீரிணைக் குடியேற்ற மாநிலங்கள்

- நீரிணைக் குடியேற்ற மாநிலங்கள்
(*Straits Settlements*) (*Crown Colony States*)
1. மலாக்கா
1. பினாங்கு
1. சிங்கப்பூர்  
1930-ஆம் ஆண்டுகளில் பிரித்தானிய காலனித்துவ (*British Colonial Office*) ஆணையராக இருந்த சர் எட்வர்ட் ஜென்ட் (*Sir Edward Gent*) அந்த மூன்று அரசியல் கூறுகளையும் ஒன்றிணைக்க முயற்சிகள் செய்து வந்தார்.
# பிரித்தானிய மலாயாவில் இராணுவ நிருவாகம்

## பின்னணி

### பிரித்தானிய அரசாங்கத்தின் திட்டங்கள்

மலாயாவில் சப்பானிய ஆக்கிரமிப்பு காலத்தில், மலாயாவை எவ்வாறு விடுவிப்பது; பின்னர் அதை எப்படி நிர்வகிப்பது என்று பிரித்தானியர்கள் சிந்திக்கத் தொடங்கினர். மலாயாவை மீட்டு எடுத்த பிறகு அதை நிர்வாகத்திற்கான திட்டமிடல் பிரிவுக்கு (*Civil Affairs Malaya Planning Unit*) (**CAMPU**) எட்வர்ட் ஜென்ட்டின் பொறுப்பு வழங்கப்பட்டது.  
1946-ஆம் ஆண்டில், பிரித்தானிய மலாயாவில் (*British Malaya*); பிரித்தானிய நிர்வாகத்தை எளிமைப்படுத்த, ஒரே அரசாங்கத்தின் கீழ், தீபகற்ப மலேசியா மாநிலங்களை ஒன்றிணைத்து, அதற்கு மலாயா ஒன்றியம் என்று பெயர் வைக்கலாம் என பிரித்தானியர்கள் முடிவு செய்தார்கள்.
# பிரித்தானிய மலாயாவில் இராணுவ நிருவாகம்

## பின்னணி

### இராணுவ நிர்வாக அமைப்பு

மலாயா ஒன்றியம் அமைக்கப்படுவதற்கு மலாய் மக்கள் எதிர்ப்பைத் தெரிவித்தனர். அதைத் தொடர்ந்து, ஈராண்டுகள் கழித்து, 1948-இல், மலாயா ஒன்றியம் என்பது மலாயா கூட்டமைப்பு (*Federation of Malaya*) என மறுச் சீரமைப்பு செய்யப்பட்டது.  
மலாயாவை மீட்டு எடுத்த பிறகு, மலாயாவை மீண்டும் பழைய நிலைத் தன்மைக்கு கொண்டு வருவதற்கு இராணுவ நிர்வாக அமைப்பு தான் (*Military Administration*) முதல் கட்டமாக இருந்தது.  
அடுத்தக் கட்டமாக மலாயா ஒன்றியம் (*Malay Union*) மூலமாக அனைத்து மாநிலங்களையும் ஒரே அரசாங்கத்தின் கீழ் கொண்டு வருவது; மூன்றாவதாக மலாயாவில் உள்ள பிரித்தானிய அரசாங்கத்தின் உடைமைகளைப் பாதுகாப்பது (*Secure Britain's Possessions*); அவையே பிரித்தானிய அரசாங்கத்தின் திட்டங்கள் ஆகும்.
# பிரித்தானிய மலாயாவில் இராணுவ நிருவாகம்

## சிப்பர் நடவடிக்கை

1945 செப்டம்பர் 9-ஆம் தேதி ’சிப்பர் நடவடிக்கை’ (*Operation Zipper*) என்ற குறியீட்டுப் பெயரில் மலாயாவை மீட்டு எடுப்பது என திட்டமிடப்பட்டது. முதல் இராணுவத் தரையிறக்கங்கள் கிள்ளான் துறைமுகம் அல்லது போர்டிக்சன் கடல்பகுதிகளில் அமைய வேண்டும் என்றும் திட்டமிடப்பட்டது. ஆனால் இது நடப்பதற்கு முன், 1945 ஆகத்து மாதம் 15-ஆம் தேதி சப்பானியர்கள் சரணடைந்தனர்.  
இதனால் மலாயா மற்றும் மற்ற பிரதேசங்களின் நிர்வாகங்களை மீண்டும் படிப்படியாக நிறுவுவதற்கான திட்டங்கள் வழக்கற்றுப் போய்விட்டன. மலாயா, சிங்கப்பூர், பர்மா, இந்தோனேசியா, பிரித்தானிய வடக்கு போர்னியோ, தாய்லாந்து, இந்தோசீனா, சரவாக், ஆங்காங் போன்ற பரந்த பகுதிகளை மீண்டும் விரைவாகக் கட்டுப்பாட்டிற்குள் கொண்டுவர வேண்டும் என்கிற ஒரு கட்டாய நிலையும் ஏற்பட்டது.
# கர்னி மாதா

**கர்னி மாதா,** *பகவதி கர்னிஜி மகாராஜ் , பகவதி, மேஹாய், ஜகதம்பா மற்றும் கினியானி* போன்ற பல்வேறு பெயர்களால் அறியப்படும் பெண் தெய்வமாவார். சக்தி மற்றும் வெற்றியைத்தரும் இந்து தெய்வமாகக் கருதப்படுகிறார். மேற்கு ராஜஸ்தானில் கி.பி.14 முதல் 16 வரை வாழ்ந்த ஒரு போராளிப் பெண் என்றும் விவரிக்கப்படுகிறார். கர்னி மாதா வடமேற்கு இந்தியாவின் ராஜபுத்திரர்கள் மற்றும் சரண்களின் தெய்வம் ஆவார். ஹிங்லாஜ் அல்லது துர்காவின் அவதாரமாகவும் வணங்கப்படுகிறார். பிகானேர் மற்றும் ஜோத்பூரின் அரச குடும்பங்களின் முக்கியத் தெய்வம் கர்னி மாதா. இப்பகுதியின் வரலாற்றை வடிவமைப்பதில் கர்னிஜி முக்கியப் பங்கு வகித்தார். இப்பகுதியில் ராஜபுத்திர மேலாதிக்கத்தை நிறுவுவதில் அவர் நெருக்கமாக தொடர்புடையவர். அவரது ஆசீர்வாதத்துடன், ராவ் ஜோதா மற்றும் ராவ் பிகா ஆகியோர் ஜோத்பூர் மற்றும் பிகானேரில் புதிய ராஜ்யங்களை நிறுவினர். பிகானேர் மற்றும் ஜோத்பூர் மகாராஜாக்களின் வேண்டுகோளின் பேரில், இப்பகுதியில் உள்ள இரண்டு முக்கியமான கோட்டைகளான பிகானேர் கோட்டை மற்றும் மெஹ்ரன்கர் கோட்டை ஆகியவற்றின் அடியை அவர் அமைத்தார். அவர் ஒரு துறவி வாழ்க்கை வாழ்ந்தார் என்றும் அவரது சொந்த வாழ்நாளில் பரவலாக மதிக்கப்பட்டார் என்றும் கூறப்படுகிறது. மார்வார் பகுதியைச் சேர்ந்த இந்திய இராணுவப் படைகளும் கர்னி மாதாவை தங்கள் புரவலர் தெய்வமாகக் கருதுகின்றனர்.  
கர்னி மாதா கோயில்களில் மிகவும் பிரபலமானது தேஷ்னோக்கின் கர்னி மாதா கோயிலாகும். அங்கு கோயிலும் யாருக்கும் தீங்கு விளைவிக்காத அதைச் சுற்றியுள்ள ஓரான் நிலமும் அனைத்து உயிரினங்களுக்கும் புனிதமான சரணாலயமாகும். ராஜஸ்தானில், கர்னி மாதா புல்வாய்களைப் பாதுகாக்க வேண்டும் என்பதால், அவை புனிதமாகக் கருதப்படுகின்றன.
# கர்னி மாதா

## முக்கியத்துவம்

கர்னி மாதாவின் ஆன்மீக முக்கியத்துவம்என்பதில் அகிம்சை, பாதுகாப்பு, அமைதியான சகவாழ்வு, ராஜபுத்திரர்களுக்கு அதிகாரம் மற்றும் சட்டப்பூர்வத்தை வழங்குவது ஆகியவை அடங்கும். ராஜபுத்திரர்களில் மிகவும் மதிக்கப்படும் தெய்வங்களில் ஒன்றான கர்னி மாதா, பல ராஜபுத்திர குலங்களின் குடும்ப தெய்வமாக வழிபடப்படுகிறார். மேலும்இக்கட்டான காலங்களில் தங்கள் சமூகத்தின் இருப்பு அல்லது உயிர்வாழ்வை இக்கடவுளுடன் அவர்கள் இணைக்கின்றனர். பிகானேர் மட்டுமின்றி ஜோத்பூரின் ரத்தோர் ஆட்சியாளர்களுடன் நெருங்கிய உறவைக் கொண்டிருப்பதற்கும் கர்னி மாதா காரணம் என்று கூறப்படுகிறது. இரு மாநிலங்களின் வரலாறு முழுவதும், போரின் போது அல்லது கூட்டணியை கட்டியெழுப்பும் விஷயங்களில் ஒரு ஆட்சியாளரின் சார்பாக தெய்வம் பரிந்து பேசுவதாக எண்ணற்ற கணக்குகள் உள்ளன. பிகானரின் கடைசிப் பட்டத்து மகாராஜா கர்னி சிங் குறிப்பிட்டது போல்:<blockquote>“பிகானரின் வீட்டிற்கு கர்னிஜி எப்போதும் முக்கியமானவள். என் தந்தையார் அவருக்கு முன்பு இருந்தவர்களைப் போலவே தேவியின் மீது மிகுந்த பக்தி கொண்டவர். இந்த பரம்பரையின் ஒவ்வொரு உறுப்பினரையும் அவள் பாதுகாத்தாள். நானும் என் மனைவியும் அவளை ஒவ்வொரு நாளும் அவளுடைய கோவிலில் வணங்குகிறோம், அவள் நம் அனைவரையும் தொடர்ந்து கண்காணித்து வருகிறாள்... ஜங்லி தேசத்தில் காலடி எடுதுவைப்பவர்களின் முதல் கடமை அவதார தெய்வமான கர்னி மாதாவை வணங்குவதே. . .'" </blockquote>தற்காலத்தில், தேஷ்னோக்கில் உள்ள கர்னி மாதா கோவில் பல சரண் குலத்தவர்கள் கூடும் முக்கிய இடமாக மாறியுள்ளது. 1947ல் இந்தியப் பிரிவினைக்குப் பிறகு, ஹிங்லாஜை அடைவதில் ஏற்பட்ட சிக்கல்களுக்குப் பிறகு, தேஷ்னோக்கில் அமைந்துள்ள கர்னி மாதா கோயில் சமூகத்தின் மிக முக்கியமான இடமாக மாறியுள்ளது என்று மக்களால் பரவலாகக் குறிப்பிடுகின்றது.
# கர்னி மாதா

## சாரண சகட்

8 மற்றும் 9 ஆம் நூற்றாண்டில் ஹிங்லாஜின் முந்தைய அவதாரமான அவத் மாதாவை கர்னி மாதா வழிபட்டார் என்று கூறப்படுகிறது.
# கர்னி மாதா

## கர்னி மாதா கோவில்கள்

### ஸ்ரீ கர்னி மாதா கோவில் (தேஷ்நோக்)

தேஷ்னோக் கோயில் கர்னி மாதாவின் பக்தர்களின் மிக முக்கியமான யாத்திரைத் தலமாகும். சுமார் 25,000 கறுப்பு எலிகள் மற்றும் சில வெள்ளை எலிகள் (பார்க்க அரிதானவை) கோவிலில் வாழ்கின்றன. இவை அங்கே வணங்கப்படுகின்றன. இந்த புனித எலிகள், மனிதர்களிடையே பிறந்து, ஒவ்வொரு பிறவியிலும் எலிகளாகவும் மனிதர்களாகவும் மறுபிறவி எடுக்கும் புன்னிய சாரண பக்தர்களாகக் கருதப்படுகின்றன. பலர் வெகுதூரம் யாத்திரை சென்று வழிபாடு செய்கிறார்கள். வழிபாட்டிற்காக நாடு முழுவதிலுமிருந்து பார்வையாளர்களையும், உலகம் முழுவதிலுமிருந்து ஆர்வமுள்ள சுற்றுலாப் பயணிகளையும் இந்த ஆலயம் ஈர்க்கிறது.
# கர்னி மாதா

## கர்னி மாதா கோவில்கள்

### ஸ்ரீ கர்னி மாதா கோவில் (தேஷ்நோக்)

#### சதி மன்குமாரிஜி கோவில்

கர்னிஜியின் பேத்தியான மன்குமாரிஜி மற்றும் அவரது தோழி சகி ஆகியோரின் உருவம் கொண்ட சமாதியாக இந்தக் கோயில் உள்ளது. மன்குமாரிஜி தனது கணவர் இறந்த செய்தியைப் பெற்றவுடன் தன்னை ஒரு சதி என்று அறிவித்தார். மேலும் அவரது தோழி சகியும் அவருடன் இணைந்தார்.
# கர்னி மாதா

## கர்னி மாதா கோவில்கள்

### கர்னி மாதா கோயில் (மதுரா)

16 ஆம் நூற்றாண்டில் மதுராவில் லகாஜி பர்ஹாத் என்பவரால் இந்தக் கோயில் கட்டப்பட்டது. 20 ஆம் நூற்றாண்டில், இது தாக்கூர் அக்ஷய் சிங் ரத்னுவால் புதுப்பிக்கப்பட்டு புனரமைக்கப்பட்டது.
# கர்னி மாதா

## கர்னி மாதா கோவில்கள்

### மன்ஷபூர்ணா கர்னி மாதா கோவில் (உதைபூர்)

கர்னி மாதாவிற்கு அர்ப்பணிக்கப்பட்ட மற்றொரு கோவில் ராஜஸ்தானின் உதய்பூரில் உள்ள பண்டிட் தீன்தயாள் உபாத்யாய் பூங்காவிற்கு அருகில் மச்லா மலைகளில் அமைந்துள்ள கர்னி மாதா அல்லது ஸ்ரீ மன்ஷபூர்ணா கர்னி மாதா கோயில்என்பதாகும். 1620 மற்றும் 1628 க்கு இடையில், மஹாராணா கரண் சிங் உதய்பூரின் பாதுகாப்பிற்காக மச்லா மக்ராவில் ஒரு குடியிருப்பு பகுதியை உருவாக்கினார். உதய்பூரின் எல்லை மற்றும் பாதுகாப்பைக் குறிக்கும் அடையாளமாக மகாராணா கரண் சிங்கால் இந்தக் கோயில் கட்டப்பட்டது. நீண்ட காலமாக இந்த ஆலயம் வெறிச்சோடி காணப்பட்டாலும், 1997 ஆம் ஆண்டு ஸ்ரீ மான்ஷபூர்ணா கர்னி மாதா மேம்பாட்டுக் குழு அதை மீடு புனரமைத்தது.
# கர்னி மாதா

## கர்னி மாதா கோவில்கள்

### ஸ்ரீ மத் குராத் தாம் (நாகூர்)

இது கர்னி மாதாவிற்கு அர்ப்பணிக்கப்பட்ட மற்றொரு வரலாற்று சிறப்புமிக்க கோயில் ஆகும். இது ராஜஸ்தானின் நாகௌர் மாவட்டத்தில் உள்ள கச்சிபுராவில் இருந்து வடகிழக்கில் 12 கி.மீ. அமைந்துள்ள குராத்தில் உள்ளது. குர்த் கிராமத்தைச் சேர்ந்த சாரணர்களால் இந்தக் கோயில் கட்டப்பட்டது .20 ஆம் நூற்றாண்டின்அவதாரமான இந்தர் பைசா, கர்ணி தெய்வத்தின் அவதாரமாக அவரைப் பின்பற்றுபவர்களால் பார்க்கப்பட்டது. பிகானேர் ஆட்சியாளர் மகாராஜா கங்கா சிங்கும் அவரது பக்தர்களில் ஒருவராக இருந்தார். மேலும் அவரது ஆலோசனையின் பேரில் ரூ. 11,157, செப்டம்பர் 8, 1930 அன்று கர்னி தேவியின் கோவிலின் அசல் பணிகள் மற்றும் பழுதுபார்ப்புகளை மேற்கொள்வதற்காக அவரது தனிப்பட்ட பணப்பையில் இருந்து வழங்கப்பட்டது. கங்கா சிங் தனது நம்பிக்கைக்குரிய இராணுவ அமைச்சர் ஹரி சிங்கிடம் இந்த வேலையை ஒப்படைத்தார். இக்கோவில் கோட்டை வடிவில் கட்டப்பட்டது. பளிங்கு நகரமான மக்ரானாவிற்கு மிக அருகில் இருப்பதால், இது வெள்ளை பளிங்கினால் கட்டப்பட்டுள்ளது.
# பாசுகான் திருவிழா

**பாசுகான் திருவிழா** (*BASCON festival*) வடகிழக்கு இந்திய நாட்டின் அருணாச்சலப் பிரதேச மாநிலம், லெபரடா மாவட்டத்தின் தலைமையகமாக இருக்கும் பாசார் என்ற இடத்தில் ஆண்டுதோறும் நவம்பரில் நடைபெறும் திருவிழா ஆகும்.  
இத்திருவிழா என்பது உள்ளூர் கலோ பழங்குடியினரின் கலை மற்றும் கலாச்சாரத்தை கொண்டாடும் ஆர்கானிக் திருவிழா ஆகும். இப்பண்டிகை மூன்று நாள் நடைப்பெறும் நிகழ்வு ஆகும். கலோ பழங்குடியினரின் ஒவ்வொரு உறுப்பினரும் உதவிக் கரம் கொடுக்கும் ஒரு சமூக முயற்சியாகும்.
# பாசுகான் திருவிழா

## பின்னணி

பாசுகான் திருவிழா என்ற அமைப்பின் சிந்தனையில் உருவானது. குமின் ரெகோ கிலாசு. இது அப்பகுதி மற்றும் கலோ பழங்குடியினரின் சமூக மற்றும் பொருளாதார வளர்ச்சிக்காக ஒரு நிலையான மற்றும் சுற்றுச்சூழலுக்கு உகந்த வகையில் செயல்படுகிறது.  
இந்தியாவில் அருணாச்சலப் பிரதேசம், பாசார் நகருக்கு அருகில் ஹை மற்றும் கிடி என்ற இரண்டு நதிகள் சங்கமிக்கும் கரையில் பாசுகான் திருவிழா நடைபெறுகிறது.
# பாசுகான் திருவிழா

## செயல்பாடுகள்

பாசுகான் திருவிழா கலோ பழங்குடியினரின் கலாச்சாரம் மற்றும் பாரம்பரியத்தை மூன்று நாட்கள் நீண்ட கலாச்சார களியாட்டத்தில் காட்டுகிறது. இந்த விழா நவம்பர் மாதத்தில் நடைபெறும் ஆண்டு விழாவாகும். கலோ பழங்குடியினரின் பல்வேறு விழாக்களில் ஒருங்கிணைந்த பகுதியாக இருக்கும் பல்வேறு வண்ணமயமான நடனங்கள் திருவிழாவில் வழங்கப்படுகின்றன. திருமணங்கள், திருவிழாக்கள் மற்றும் பிற நிகழ்வுகளில் நிகழ்த்தப்படும் நடனங்களும் இதில் அடங்கும்.
# மத்தியப் பிரதேச மாநில மகளிர் ஆணையம்

**மத்தியப் பிரதேச மாநில மகளிர் ஆணையம்** (*Madhya Pradesh State Commission For Women*) என்பது மத்தியப் பிரதேச மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1998ஆம் ஆண்டு உருவாக்கப்பட்ட ஒரு சட்டப்பூர்வ அமைப்பாகும். மாநிலத்தில் பெண்கள் நலனுக்கான இந்த ஆணையம் மத்தியப் பிரதேச அரசால் பகுதி நீதித்துறை அமைப்பாக நிறுவப்பட்டது.
# மத்தியப் பிரதேச மாநில மகளிர் ஆணையம்

## வரலாறு மற்றும் குறிக்கோள்கள்

பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்திலிருந்து பெண்கள் தொடர்பான பிரச்சனைகளை அறிந்துகொள்வதற்காகவும் மத்தியப் பிரதேச மாநில மகளிர் ஆணையம் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் தேவையான அதிகாரங்களை இந்த ஆணையம் கொண்டுள்ளது.  
மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.  
- சம்பந்தப்பட்ட சட்டங்கள் அல்லது வாய்ப்பு மறுப்பு அல்லது பெண்களுக்கு ஏதேனும் உரிமைகளைப் பறிக்கும் பட்சத்தில் சரியான நேரத்தில் தலையீடு மூலம் பாலின அடிப்படையிலான பிரச்சினைகளைக் கையாளுதல்  
- பெண்கள் சார்ந்த பிரச்சனைகளில் மாநில அரசுக்குப் பரிந்துரை வழங்குதல்.  
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்துதல்
# மத்தியப் பிரதேச மாநில மகளிர் ஆணையம்

## அமைப்பு

மத்தியப் பிரதேச மாநில மகளிர் ஆணையம் தலைவர் ஒருவரின் கீழ் உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. இவர்களின் சம்பளம் மற்றும் இதர ஊதியங்கள் மாநில அரசால் நிர்ணயிக்கப்பட்டு அவ்வப்போது திருத்தப்பட்டு வருகின்றன.  
சோபா ஓசா மத்தியப் பிரதேச மாநில மகளிர் ஆணையத்தின் தலைவராக உள்ளார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# மத்தியப் பிரதேச மாநில மகளிர் ஆணையம்

## செயல்பாடுகள்

மத்தியப் பிரதேச மாநில மகளிர் ஆணையம் கீழ்kகண்ட செயல்பாடுகளை மேற்கொள்ள உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள வாய்ப்புகள் மற்றும் பாதுகாப்பை உறுதி செய்தல்  
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லல்  
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.  
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, நடவடிக்கை எடுக்கப் பரிந்துரை செய்தல்.  
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள மகளிரின் உரிமைகள் மீறல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்கள் உள்ள பெண்கள் நேரடியாக மகளிர் ஆணையத்தை அணுகித் தீர்வு காணல்  
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.  
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.  
- பெண் கைதிகள் அடைக்கப்பட்டுள்ள எந்த வளாகம், சிறை அல்லது பிற தடுப்பு இல்லம் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.  
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரித்தலும் ஆய்வு செய்தலும்  
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் அவர்களின் உரிமைகளைப் பறிப்பதற்கான காரணங்களைக் கண்டறியவும்.  
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது இது தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான வழிமுறைகளைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் வந்தால் புகார்களை விசாரிக்க.
# இதயம் இல்லாத மான்

**இதயம் இல்லாத மான்** (*The Deer without a Heart*) ஒரு பழங்கால கட்டுக்கதை ஆகும், இது ஐரோப்பாவில் ஈசாப்பின் நீதிக்கதைகளில் இடம் பெற்றதாகும். பெர்ரி குறியீட்டில் இக்கதைக்கு 336 வது எண் வழங்கப்பட்டுள்ளது. இது ஒரு மான் (அல்லது கிழக்கத்திய நாடுகளில் இம்மிருகம் கழுதை எனவே குறிப்பிடப்படுகின்றது) தந்திரமான நரியால் நோய்வாய்ப்பட்ட சிங்கத்தைப் பார்க்க இரண்டு முறை வலியுறுத்தி அழைத்து வரப்பட்டது. சிங்கம் அதைக் கொன்ற பிறகு, நரி மானின் இதயத்தைத் திருடிச் சாப்பிட்டது. 'மானின் இதயம் எங்கே?' என்று சிங்கம் கேட்டபோது, சிங்கத்தின் குகைக்கே வந்து தன்னை இரையாக்கிக் கொள்ளும் அளவுக்கு முட்டாள்தனமான ஒரு விலங்கிற்கு இதயம் இருந்திருக்க முடியாது என்று நியாயப்படுத்தியது. இது இதயம் எண்ணங்கள் மற்றும் புத்திசாலித்தனத்தின் இருப்பிடம் என்ற பண்டைய நம்பிக்கையை பிரதிபலிக்கிறது. ஆர்னே-தாம்சன் வகைப்பாடு அமைப்பில் கதை வகை 52 என பட்டியலிடப்பட்டுள்ளது.
# இதயம் இல்லாத மான்

## கிழக்கிலிருந்து வரும் கதை

இந்திய *பஞ்சதந்திரத்தில்* காணப்படும் கதையின் வடிவமோ, கழுதையின் காதுகளும் இதயமும் தனது நோய்க்கான சிகிச்சை என்று நம்பும் ஒரு சிங்கத்தைப் பற்றியது. சிங்கத்தின் வேலைக்காரனான குள்ளநரி தன்னுடன் வரும்படி ஒரு கழுதையை வற்புறுத்துகிறது ஆனால் சிங்கம் கழுதையை முதல் முயற்சியிலேயே கொல்ல முடியாத அளவுக்கு பலவீனமாக உள்ளது, தப்பி ஓட முயற்சித்த கழுதையை குள்ளநரி ஏமாற்றி மீண்டும் திருப்பி சிங்கத்திடம் அனுப்ப வேண்டியிருந்தது. அதன் பிறகு, குள்ளநரி பசியுடன் இருந்த சிங்கத்தை இறந்த கழுதையுடன் விட்டுவிடுமாறு வற்புறுத்துவதோடு இறந்த கழுதையின் காதுகளையும் இதயத்தையும் தனக்காக எடுத்துக்கொள்கிறது. கழுதையின் காதுகள் மற்றும் இதயம் இல்லாததற்கான நரியின் விளக்கம் என்னவென்றால், மிகவும் முட்டாள்தனமான ஒரு விலங்கு கேட்க அல்லது சிந்திப்பதற்கான உறுப்புகளைக் கொண்டிருந்திருக்க முடியாது என்பதேயாகும்.  
தொடர் மொழிபெயர்ப்புகள் மற்றும் தழுவல்கள் மூலம் இந்தக் கதை மேற்கு நோக்கி பயணித்து இறுதியில் அரேபியர்களை ஆக்கிரமித்து இசுபெயினுக்கு கொண்டு செல்லப்பட்டது. இந்த நேரத்தில் கதையின் விவரங்கள் கணிசமாக மாறிவிட்டன. இதே கதையின் அரேபிய வடிவமொன்றில், ஒரு கழுதை சிங்கத்திடம் அகந்தையோடு மோத நினைத்தது. இந்த மோதலில் கழுதை கொல்லப்பட்டது. இந்த வடிவத்திலும் நரி கழுதையின் இதயத்தைத் தின்று விட்டு சிங்கத்திடம் இவ்வாறான முட்டாள் மிருகத்திடம் இதயம் இருந்திருக்க முடியாது என்ற காரணத்தையே கூறுகிறது. கதையின் யூத வடிவங்களும் உள்ளன, அதில் ஒன்றில் கழுதை சுங்கக் காப்பாளராகவும் மற்றொன்றில் கப்பலில் கட்டணம் கோருபராகவும் சித்தரிக்கப்பட்டுள்ளது.
# இதயம் இல்லாத மான்

## மேற்கில் இருந்து வந்த கதை

"சிங்கம், நரி மற்றும் மான்" என்ற கதை முதன்முதலில் ஆர்க்கிலோக்கஸின் கவிதைகளில் தோன்றிய ஒரு பழமையான ஒன்றாகும். இது பாப்ரியஸின் தொகுப்பில் நீண்ட காலமாக சொல்லி வரப்பட்டது. இதில் வேட்டையாட முடியாத அளவுக்கு உடம்பு சரியில்லாத சிங்கத்தின் குகையைப் பார்க்க நரி இரண்டு முறை மானை வற்புறுத்துகிறது. நரி இதை ஒரு கரடுமுரடான அரவணைப்பாக விளக்கி மானை அதன் மரணத்திற்குத் திருப்புகிறது. இது கிரேக்க மொழியில் மட்டுமே பதிவு செய்யப்பட்டுள்ளது, இதனால் இடைக்கால ஐரோப்பிய மாறுபாடுகள் மேற்கத்திய வம்சாவளியை விட கீழ்திசை நாடுகளின் வடிவங்களுடன் சமானமானதாக இருக்கலாம். மேரி டி பிரான்சின் கூற்றுப்படி, *பஞ்சதந்திரத்தில்* உள்ளதைப் போல, சிங்கத்திற்கு அதன் நோய்க்கான சிகிச்சையாக மானின் இதயம் தேவைப்படுகிறது.  
அவரது சமகாலத்திலுள்ள இதே கதையின் மிகவும் வித்தியாசமான வடிவம், பெரெச்சியா ஹா-நக்டனின் "ஃபாக்ஸ் ஃபேபிள்ஸ்", ஏவியனஸின் இலத்தீன் கவிதைக்கு ஏதோ கடன்பட்டிருப்பதாகத் தோன்றுகிறது, இது பெர்ரி குறியீட்டில் 583 வது எண். இதில் ஒரு பண்ணைத் தோட்டத்தின் வயல்களில் சுற்றித் திரிந்ததற்காக ஒரு பன்றி அதன் காதுகளை துண்டித்துக் கொண்டு, பின்னர் தனது உயிரைக் கொடுக்கிறது. ஒரு திருட்டு விவசாயி பன்றியின் காணாமல் போன இதயத்தை தனது எஜமானரிடம் வழக்கமான முறையில் விளக்குகிறார். ஆனால் பெரெச்சியாவின் வார்த்தைகளில் காட்டுப்பன்றி அரச சிங்கத்தின் தோட்டத்தில் அத்துமீறி நுழைந்து, தண்டனையில் அதன் காதுகளையும் கண்களையும் இழந்த பிறகு, இறுதியாக கொல்லப்பட்டு, இதயம் நரியால் திருடப்பட்டதாக உள்ளது. இந்த இறுதி விவரங்கள் கட்டுக்கதையின் இதே பாணியிலமைந்த பிற வடிவங்களுடன் ஒரு ஒருங்கமைவை நிரூபிக்கின்றன. ஜுவான் ரூயிஸின் இன்னும் பிந்தைய ஸ்பானிஷ் வடிவம், சிங்கத்தை தனது முரண்பாடான இசையால் விழித்திருக்க வைக்கும் ஒரு இசைக் கழுதையை கதை மாந்தராகக் கொண்டது. இந்த வடிவத்தில் கழுதையானது ஓநாய்க்கு தனது இதயத்தையும் காதுகளையும் இழக்கிறது  
மாற்றத்தின் செயல்முறை நவீன காலத்திற்கும் தொடர்கிறது. ஸ்டூவர்ட் கிராஃப்டின் 12 நிமிடத் திரைப்படமான *தி ஸ்டாக் வித் எ ஹார்ட்* (2009/10) இல், மானிடம் திருடிய இதயத்தை சிங்கத்தை நம்பவைப்பதற்காக நரி மீண்டும் மானிடம் வைப்பதாகச் செய்வதன் மூலம் முடிவில்லாத சுற்றுப் பதிப்பில் கதை நீளமாக விவரிக்கப்பட்டுள்ளது.
# அரசு மகளிர் கல்லூரி, திருவனந்தபுரம்

**அரசு மகளிர் கல்லூரி, திருவனந்தபுரம்**, என்பது முன்னர் **மாட்சிமை தங்கிய மாமன்னர் மகளிர் கல்லூரி** என்று அழைக்கப்பட்டது. இது கேரளாவின் திருவனந்தபுரத்தில் அமைந்துள்ள பழமையான மகளிர் கல்லூரிகளில் ஒன்றாகும். இது 1864ஆம் ஆண்டு சென்னைப் பல்கலைக்கழகத்தின் கீழ் நிறுவப்பட்டது.
# அரசு மகளிர் கல்லூரி, திருவனந்தபுரம்

## கல்வித் திட்டங்கள்

இக்கல்லூரி தற்பொழுது கேரளாப் பல்கலைக்கழக இணைவு பெற்ற கலை மற்றும் அறிவியலில் இளங்கலை மற்றும் முதுகலை பாடங்களை வழங்குகிறது. இக்கல்லூரி தேசிய மதிப்பீடு மற்றும் தரச்சான்றவையின் முதல் தரத்தினைப் பெற்ற கல்லூரியாகும். தேசிய கல்வி நிறுவன தரவரிசை கட்டமைப்பின்படி இந்த கல்லூரி இந்தியாவின் சிறந்த கல்லூரிகளில் ஒன்றாகத் தரவரிசைப்படுத்தப்பட்டுள்ளது.
# அரசு மகளிர் கல்லூரி, திருவனந்தபுரம்

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- புள்ளியியல்
- மனைஅறிவியல்
# அரசு மகளிர் கல்லூரி, திருவனந்தபுரம்

## துறைகள்

### கலை மற்றும் வணிகம்

- ஆங்கிலம்
- வரலாறு
- பொருளாதாரம்
- உளவியல்
- இசை
- வர்த்தகம்
- தத்துவம்
# அரசு மகளிர் கல்லூரி, திருவனந்தபுரம்

## அங்கீகாரம்

இக்கல்லூரி புது தில்லி பல்கலைக்கழக மானியக் குழுவால் 12பி மற்றும் 2எப் தகுதியுடன் அங்கீகரிக்கப்பட்டுள்ளது.
# அரசு மகளிர் கல்லூரி, திருவனந்தபுரம்

## குறிப்பிடத்தக்க முன்னாள் மாணவர்கள்

- வீணா ஜார்ஜ், கேரள அரசின் சுகாதாரம் மற்றும் குடும்ப நலத்துறை அமைச்சர்
- விந்துஜா மேனன், மலையாளத் திரைப்பட நடிகை
- நபீசா உம்மாள், இந்திய அரசியல்வாதி மற்றும் முன்னாள் சட்டமன்ற உறுப்பினர்
# அல்கோசா

**அல்கோசா** (*Alghoza*) ஒரு சோடி மரக்காற்று கருவி ஆகும். இது பாரம்பரியமாக பலோச், சராய்கி, சிந்தி, குச்சி, பஞ்சாபி மற்றும் ராஜஸ்தானி நாட்டுப்புற இசைக்கலைஞர்கள் பயன்படுத்துகிறார்கள்.  
இது இரண்டு இணைந்த கொக்கு புல்லாங்குழல் ஒன்று மெல்லிசைக்காகவும், இரண்டாவது ட்ரோனுக்காகவும் உள்ளது. புல்லாங்குழல்கள் ஒன்றாகக் கட்டப்பட்டிருக்கும் அல்லது கைகளால் தளர்வாகப் பிடிக்கப்படலாம். பிளேயர் ஒரே நேரத்தில் இரண்டு புல்லாங்குழல்களில் ஊதுவதால், காற்றின் தொடர்ச்சியான ஓட்டம் அவசியம்.  
ஒவ்வொரு துடிப்பிலும் சுவாசத்தை விரைவாக மீட்டெடுப்பது ஒரு துள்ளல், ஆடும் தாளத்தை உருவாக்குகிறது. மரத்தாலான கருவி ஆரம்பத்தில் ஒரே நீளம் கொண்ட இரண்டு புல்லாங்குழல் குழாய்களைக் கொண்டிருந்தது.  
ஆனால் காலப்போக்கில், அவற்றில் ஒன்று ஒலி நோக்கங்களுக்காக சுருக்கப்பட்டது. அல்கோசா விளையாடும் உலகில், இரண்டு புல்லாங்குழல் குழாய்கள் ஒரு சோடி - நீளமானது ஆண் மற்றும் குறுகியது பெண் கருவி. தேன் மெழுகு பயன்படுத்துவதன் மூலம், கருவியை எந்த இசைக்கும் அளவிட முடியும்.  
மற்றும் அல்கோசா வீரர்கள் பஞ்சாப், இந்தியா]]
# அல்கோசா

## தோற்றம்

, ராஜஸ்தான், இந்தியா அல்கோசா வீரர்]]
இது கிமு 7500 இல் மெசபடோமியா நகரில் உருவானது. பின்னர் அது ஈரான் மற்றும் இறுதியில் பாகிஸ்தானை சில மாற்றங்களுடன் அடைந்தது. சில மெசபடோமிய தொன்மையான ஓவியங்கள் அல்கோசாவை ஒத்த இசைக்கருவியைக் கொண்டுள்ளன.  
மெசபடோமியாவில், இந்த கருவி "அல்-சோசா" என்று அழைக்கப்பட்டது. இதன் பொருள் "இரட்டை". பாக்கித்தான் அடைந்தவுடன், "அல்-சோசாவில் உள்ள "சே" "கோ" ஆனது, இறுதியில் பாக்கித்தான் அடைந்த இந்த கருவியின் மாற்றியமைக்கப்பட்ட வடிவம் அல்கோசா என அறியப்பட்டது.
# துர்கா

**துர்கா** என்பது சிபு மித்ரா இயக்கி 1985ஆம் ஆண்டு வெளியான இந்தி மொழித் திரைப்படமாகும். இதில் ஹேமா மாலினி முக்கிய வேடத்தில் நடிக்க, இவருடன் அசோக் குமார், பிரான், ராஜ் பப்பர், அருணா இரானி ஆகியோரும் நடித்துள்ளனர். இத்திரைப்படத்தில் ராஜேஷ் கன்னா சிறப்புத் தோற்றத்தில் நடித்தார். இத்திரைப்படத்தின் இசையமைப்பாளர் சோனிக் ஓமி ஆவார்.
# துர்கா

## கதை

தினாநாத்தின் (அசோக் குமார்) ஒரே மகள் துர்கா (ஹேமா மாலினி). இவள் மென்மையான பேசும் பெண். இவள் வாழ்க்கையில் பல்வேறு ஆண்களால் துன்புறுத்தப்படுகிறாள். முதலில் துர்கா, சுனில் நாராயணனை (ராஜ் பப்பர்) காதலிக்கிறார். பின்னர் அவரை மணந்து கொள்கிறார். ஆனால் அவளது கணவன் தன்னுடன் உறங்குவதற்கு ஒரு சாக்குப்போக்காக மட்டுமே தன்னை மணந்தான் என்பதைத் திருமணத்திற்குப் பிறகு துர்க்கா உணர்கிறாள். துர்காவின் கணவன் மற்ற பெண்களுடன் காதல் செய்வதைப் துர்க்கா பார்க்கிறாள். இதனையறிந்த துர்காவின் கணவன், துர்காவினை விபச்சாரி என்று குற்றம் சாட்டி, திட்டம் ஒன்றைத் தீட்டி அவளைச் சதியில் சிக்க வைக்ககின்றார். அப்பாவிப் பெண்ணைக் கொன்றதாகக் துர்க்கா குற்றம் சாட்டப்படுகிறாள். தன்மீது சுமத்தப்பட் அநீதியை எதிர்த்துப் போராடுவதற்காக நீதிமன்றச் செலவுகளை ஏற்கப் பெரியவரான இரக்கமுள்ள ஜெகநாத்தின் (பிரான்) உதவியை நாடுகிறாள் துர்க்கா. பல்வேறு வழக்குகளில் வெற்றிபெற்ற வழக்கறிஞர் மோகன் (ராஜேஷ் கண்ணா) என்பவரை துர்காவிற்கு அறிமுகம் செய்து வைக்கின்றார் ஜெகநாதன். ஆனால் துர்காவுக்கு அந்த முதியவரின் நோக்கம் என்னவென்று தெரியவில்லை. அந்த முதியவர் ஏன் மோகனை வழக்குரைஞராக நியமித்தார், அந்த முதியவர் துர்காவுக்கு உதவி செய்ததன் நோக்கம் என்ன, பெண்ணைக் கொன்ற கணவனை துர்கா மன்னிப்பாளா என்பதுதான் மீதிக் கதை. இறுதியில் துர்கா தனது வாழ்க்கையில் எதிரிகளைப் பழிவாங்குகிறார். மோகன் துர்காவை மணக்கிறார்.
# துர்கா

## நடிகர்கள்

- தினநாத் வேடத்தில் அசோக்குமார்
- மோகனாக ராஜேஷ் கன்னா
- சுனில் நாராயணனாக ராஜ் பப்பர்
- துர்காவாக ஹேமமாலினி
- ஷெர்ரியாக அருணா இரானி
- ஜெகநாதராக பிரான்
# துர்கா

## பாடல்கள்

| "குச் கெஹ்னேவாலா தா மெயின், பர் பூல் கயா" | லதா மங்கேஷ்கர், முகமது ரபி |
| --- | --- |
| "சினாக் சினாக்" | **ஆஷா போஸ்லே** |
| "அப் நயா தமாஷா" | **ஆஷா போஸ்லே** |
| "ஷெராவாலி தேரா தர்பார்" | **ஆஷா போஸ்லே** |
| "ஓ நாரி துக்கியாரி" | மகேந்திர கபூர் |
| "சசுரல் மே து ஹோகி அகேலி, சஹேலி ஜரா தட்கே ரஹியோ" | தில்ராஜ் கவுர், சந்திராணி முகர்ஜி |
| "ஹாய் சாஞ்சி கர் தியோ கி" | ஆல்கா யாக்னிக் |
# தோஸ்த் நடவடிக்கை

**தோஸ்த் நடவடிக்கை** (**Operation Dost**), துருக்கி-சிரியா நிலநடுக்கங்களால் பாதிக்கப்பட்ட மக்களுக்கு உதவிட இந்திய அரசு மேற்கொண்ட மீட்புப் பணிகளைக் குறிக்கிறது.6 பிப்ரவரி 2023 அன்று துருக்கி நாட்டின் *காசியான்டெப்* நகரத்திற்கு மேற்கே 34 கிலோ மீட்டர் தொலைவில் நிலநடுக்க மையம் கொண்டிருந்தது.
# தோஸ்த் நடவடிக்கை

## சொற்பிறப்பு

*தோஸ்த்* என்பதற்கு இந்தி மொழி மற்றும் துருக்கிய மொழியில் *நண்பன்* எனப்பொருளாகும்.
# தோஸ்த் நடவடிக்கை

## தோஸ்த் நடவடிக்கைகள்

|250x250px]]  
6 பிப்ரவரி 2023 அன்று காலையில் துருக்கி மற்றும் சிரியாவில் ஏற்பட்ட நிலநடுக்கங்களால் பாதிக்கப்பட்ட மக்களுக்காக இந்தியப் பிரதமர் நரேந்திர மோதி வருத்தம் தெரிவித்ததுடன், துருக்கி மற்றும் சிரியாவுடன் இந்தியாவின் ஒற்றுமையை தெரிவித்தார். அதே நேரத்தில் துருக்கி மற்றும் சிரியாவில் நிலநடுக்கத்தால் பாதிக்கப்பட்ட பகுதிகளில் மீட்பு நடவடிக்கைகள் மேற்கொள்ள அமைச்சரவைக் குழு, வெளியுறவு அமைச்சகம், உள்துறை அமைச்சகம், வானூர்தி அமைச்சகம் மற்றும் சுகாரதார அமைச்சகங்களுடன் கலந்து பேசினார்.  
நிலநடுக்கம் ஏற்பட்ட 12 மணி நேரத்தில் இந்திய இராணுவம் நிவாரணப் பொருட்களுடன், மீட்புக் குழுக்கள் துருக்கி மற்றும் சிரியாவிற்கு செல்வதற்கு ஆயத்த நிலையில் வைக்கப்பட்டது.